Strandhus - Sommerhus 2514 Snogebæk, Snogebæk
Familiehus tæt på strand.
Sommerhus 2514 - Egeløkke
Den lyse stue deler pladsen med spiseområdet. Her er god plads og der er adgang til den delvis overdækkede og møblerede terrasse. I det rummelige og godt indrettede køkken, er der plads til flere kokke, så der kan tilberedes et godt måltid til familien. Soverum er her tre af, et med dobbeltseng og to med enkeltsenge. I det lyse og velindrettede badeværelse er der god plads.
Den møblerede og delvis overdækkede terrasse vil være et af familiens samlingssteder. Græsset omkring huset opfordrer til leg og spil eller en lur til lyden af naturen omkring huset. Omkring grunden er der bevoksning, som giver læ for sommervinden, når grillen tændes.
Huset finder du på en fredelig og velpasset grund tæt på en god og børnevenlig sandstrand i nærheden af det gamle fiskerleje Snogebæk. Der er bare 350 meter til Østersøens bølger og en afslappende dag i det fine hvide sand. I Snogebæk er der kræmmermarked på havnen, butikker med brugskunst og gode spisesteder. Huset ligger godt for ture på Bornholm. En tur kunne være at besøge de fire smukke rundkirker i Nyker, Nylars, Olsker og Østerlars. På denne tur vil du møde mange gode og spændende spisesteder. God tur.